Telescopul Spatial Hubble al NASA/ESA a capturat o nouă imagine a galaxiei NGC 1132
care este, probabil, o ”fosilă cosmică” - rezultatul unei enorme coliziuni a mai multor galaxii
unde ciocnire după ciocnire au construit o gigantică și lipsită de detalii galaxie eliptică, mult mai luminoasă decât cele obișnuite.
Acesta este Hubblecast!
Știri și imagini de la Telescopul Spatial Hubble, al NASA/ESA
Călătorind prin timp și spațiu cu gazda noastră Doctor J (Dr.Joe Liske).
Bine ați venit la Hubblecast.
În acest episod ne vom uita cu atenție la cea mai nouă imagine primită de la Telescopul Spațial Hubble.
Acesta ne arată galaxia eliptică gigant NGC 1132
Acum, voi poate ați întreba ”ce este atât de special la acest obiect cețos, aparent plictisitor”?
Păi, partea interesantă e mai puțin cum arată azi, dar ce i s-a întâmplat în trecut.
Hai să incercăm să îi deducem istoricul uitându-ne cu atenție la trăsăturile ei de astăzi.
NGC 1132 se află la aproximativ 320 milioane de ani lumină de Pământ, în constelația Eridanus - Râul.
La prima vedere NGC 1132 arată ca orice altă galaxie eliptică -
e netedă, lipsită de detalii și conține sute de milioane de stele
a căror culoare gălbuie e un semn negreșit al vârstei lor venerabile.
Dar, dacă ne uităm mai de aproape, vedem că NGC 1132 e destul de specială.
E imensă!
De multe ori mai mare decât o galaxie eliptică medie
Aparține unei categorii de galaxii numite eliptice gigantice.
În lumină vizibilă, NGC 1132 arată ca o galaxie unică, gigantică, aproape izolată.
Dar asta e doar vârful icebergului
Oamenii de știință au aflat că NGC 1132 e înconjurată de un halou imens de materie întunecată
comparabil cu cantitatea găsită într-un roi întreg de zeci, sute de galaxii.
De asemenea, luminează puternic în raze X, din cauza unei abundențe de gaze fierbinți - o cantitate gasită de obicei doar în roiurile galactice.
De fapt, această luminozitate în raze X se extinde peste o zonă de zece ori mai mare decât cea cu raza de 120,000 ani lumină a spectrului vizibil.
Strălucește cât un roi galactic.
Deci, avem destulă materie întunecată și gaz fierbinte aici pentru un roi întreg, dar vedem doar o singură, gargantuana galaxie.
Ei, nu-i chiar așa
Dacă ne uităm mai de aproape, vedem că NGC 1132 e asociată cu un ciorchine întreg de galaxii pitice -
- seamănă cu niște bucăți imense de vată - dar nu avem nici o galaxie de dimensiune medie.
Ce se întâmplă aici?
Cea mai probabilă explicație e că NGC 1132 e rezultatul canibalismului galactic.
Este, probabil, ceea ce numim un grup fosilă.
Cu alte cuvinte, vedem aici rămășițele unui întreg roi galactic
care s-au unit într-o singură galaxie cândva în trecut
Dacă ne uităm cu atenție la imagine putem de asemenea să vedem că NGC 1132 e înconjurată de mii de străvechi roiuri globulare
bâzâind în jurul galaxiei ca albinele la stup.
Aceste roiuri globulare sunt cel mai probabil supraviețuitori ai distrugerii galaxiilor care le-au creat, atunci când acestea au fost înghițite de NGC 1132
Și, din cauza asta, ne pot spune multe despre istoria contopirilor întregului grup.
Avem o tapițerie fantastică de numeroase galaxii mult mai îndepărtate
care nu au nimic de a face cu grupul fosilă din prim plan
Formarea acestor grupuri fosilă rămâne un puzzle pe care astronomii încearcă încă să-l rezolve
Cea mai plauzibilă explicație este că sunt produsul final al unui act de canibalism cosmic.
în care o galaxie mare își devorează vecinii.
O alternativă mai puțin populară e că acestea sunt obiecte foarte rare, formate într-un loc și o perioadă
când formarea galaxiilor de dimensiune medie a fost cumva împiedicată, ceea ce a dus la formarea unei singure galaxii gigant.
Multe galaxii, inclusiv Calea Lactee, apar în grupuri care interacționează gravitațional.
Există destule dovezi că și Calea Lactee este o canibală, care a mâncat numeroase galaxii mai mici la viața ei,
moștenindu-le astfel stelele.
Ce se va întâmpla cu Calea Lactee și vecinii ei in următoarele miliarde de ani?
Ei bine, aceasta este fix una dintre întrebările la care astronomii încearcă să răspundă
când studiază structura și evoluția unor galaxii ca NGC 1132
Analizându-le caracteristice, este posibil să le reconstituim istoricul
și să înțelegem mai bine ce se va întâmpla în viitorul cartierului nostru.
Aici Dr J, încetând emisia pentru Hubblecast
Încă odată, natura ne-a surprins dincolo de limita imaginației noastre
Hubblecast e regizat de ESA/Hubble la ESO în Germania
Misiunea Hubble este un proiect de cooperare internațională între NASA și Agenția Spațială Europeană